Nicolay Peter Drejer
Store norske leksikon,Samfunn,Forsvar og sikkerhet,Militære biografier,Norske militære biografier
Nicolay Peter Drejer var en norsk offiser særlig kjent for sin rolle under slaget ved Trangen under krigen mellom Danmark-Norge og Sverige i 1808, som gjorde Drejer til et nasjonalt symbol på 1800-tallet.
Bakgrunn Nicolay Drejer kom fra en handelsfamilie i Namdalen i Nord-Trøndelag, og 15 år gammel ble han utnevnt til fenrik i det 2. Trondhjemske infanteriregiment. Han steg raskt i gradene og ble fra 1804 kaptein, kun 31 år gammel. Kamp og fall Da det brøt ut krig mellom Danmark-Norge og Sverige i 1808, fikk Drejer i oppgave å lede en bataljon med grenaderer. De marsjerte fra Trondheim til Østerdalen, der de kom i kamp med svenske styrker. Kampene ledet frem til det avgjørende slaget ved Trangen. Kampene gikk hardt for seg, og Drejer selv ledet sine tropper først fra et hustak og senere fra en stubbe. Det var også her han falt etter flere timers kamp og med syv kuler i kroppen. Han døde få dager senere av skadene han fikk under slaget. Nasjonalsymbol Dette ble også utgangspunktet for mytene om ham som person, og han ble fremstilt som en legemliggjøring av det norske i opposisjon til det svenske. Han kan dermed betraktes som et eksempel på hvordan den nasjonale fortelling ble skrevet i perioden frem mot unionsoppløsningen i 1905. Les mer i Store norske leksikon Nicolay Dreyer i Norsk biografisk leksikon